b'\n_START_ARTICLE_\nRossov otok\n_START_PARAGRAPH_\nRossov otok (angle\xc5\xa1ko Ross Island) je ognjeni\xc5\xa1ki podantarkti\xc4\x8dni otok v Rossovem morju, ki obliva Antarktiko. Le\xc5\xbei ob obali Viktorijine de\xc5\xbeele. Leta 1841 ga je odkril sir James Clark Ross, kasneje pa ga je v njegovo \xc4\x8dast poimenoval Robert Falcon Scott. Ognjenika Mount Erebus (3794 m) in Mount Terror (3230 m), ki se nahajata na otoku, je Ross imenoval po svojih ladjah HMS Erebus (De\xc5\xbeela senc) in HMS Terror (Groza). _NEWLINE_Slu\xc5\xbeil je kot izhodi\xc5\xa1\xc4\x8de za \xc5\xa1tevilne zgodnjih odprav na Antarktiko, saj je najju\xc5\xbenej\xc5\xa1i otok, ki ga je mo\xc4\x8d dose\xc4\x8di po morju. Ko\xc4\x8de, ki sta jih zgradila Robert Falcon Scott in Ernest Shackleton za svoje odprave, \xc5\xa1e vedno stojijo na otoku in so spomeni\xc5\xa1ko varovane. _NEWLINE_Otok le\xc5\xbei znotraj ozemlja Rossove odvisnosti (Ross Dependency), ki jo v posest zahteva Nova Zelandija, vendar te zahteve \xc5\xa1tevilne druge dr\xc5\xbeave ne priznavajo._NEWLINE_Danes na otoku stoji novozelandska raziskovalna postaja Scott in najve\xc4\x8dja antarkti\xc4\x8dna naselbina, postaja McMurdo ameri\xc5\xa1kega antarkti\xc4\x8dnega programa. Med letoma 1987 in 1992 je tu delovala postaja organizacije Greenpeace.'